Stella

Stella  is 'n dorp in Noordwes, Suid-Afrika. Volgens die 2011-sensus het die nedersetting 'n bevolking van 890 gehad, van wie 556 (62.5%) Blankes was. Maar dié syfer sluit die township uit waar, volgens 2011 se sensus, 3 505 swart mense en 273 bruin mense woon. Die N18 nasionale pad gaan deur Stella en kruis die R377-streeksroete.

Die dorp se naam beteken in Latyn en Italiaans ster en daarom is besluit om die dorp in die vorm van die suiderkruis uit te lê. Waar Stella vandag is, was 'n gedeelte van 'n plaas wat aan die Fincham familie behoort het, een van die dogters se naam was Stella en die dorp is na haar vernoem. Daar word jaarliks 'n nasionale bees- en beesvleisfees in Oktober hier gehou.

Die dorp het in 1936 dorp status gekry.

 Sien ook 
 Lys van dorpe in Suid-Afrika

 Verwysings 

Kategorie:Nedersettings in Noordwes